दुलाराय कछ-राजबंसि महिला सन्मिलनि आफादनि आफादगिरि चन्ड्र सिंह तालुक्दार बिथांआ जथुमानि गेवलां मेलखौ बेखेवनानै बुङोदि, कछ-राजबंसि हारिखौ मोनफ्रोमबो होदोरसानि खुंथायाव थानाय सरकार आरो मिरु सरकारआ बिसायखथिनि सिगां नंखाय खोथा बुंनानै लल्लिपप होनानै थगायबोगासिनो आरो गादबनो नाजाबोगासिनो, जोंहा बिर सिलारायनि गोथां जारिमिन दं,  जोंनि समायना हारिमु आरो रावफोरा आथिखालाव गोमालांबाय। जोंनि हारिनि सुबुंफोरा गुबुन हारिनि हारिमुखौ बोजबनानै लानांबाय, जों जोंनि खाथिआव थानाय हारिनि बिमानि रावखौ सोलोंनो गोनां जाबाय, जों जोंनि समाज, रांखान्थिफोरखौ फोजौखांनो आरो ST नि मोन्थाय लोगोसे आलादा राज्यो खामातापुरनि मोन्थायखौ मोन्नो थाखाय खौसेथि जानांगोन” होन्ना बिथांआ बुङो।